
Értékelési szabályzat

A tanulók félévi és év végi érdemjegyeinek lezárását egyértelművé, a tanulók számára követhetővé kívánjuk tenni, ezért a pedagógiai programunkban és a vizsgaszabályzatunkban rögzített elvek alapján határozzuk meg az intézmény értékelési szabályzatát.
A szabályzat kiterjed az intézmény általános iskolájára és a gimnáziumra. Az általános iskola 1-2. évfolyamának - a szöveges értékelés és a korosztály miatt – a közös elveken alapuló, de részleteiben más értékelési szabályzata van.

[bookmark: _Toc511972645][bookmark: _Toc37940007]1. Az értékelés alapelvei
Az értékelés felelősségteljes pedagógiai munka. Célját akkor éri el, ha egyértelműen fogalmazzuk meg a követelményeket mind a tanulók, mind a szülők számára.
A tanulók értékelését egyéni fejlődésük és sikeres tanulási teljesítményük érdekében az igazságosság, az esélyteremtés és a méltányosság alapelveit szem előtt tartva, emberi méltóságuk tiszteletben tartásával, az értékelés személyes jellegének figyelembevételével valósítjuk meg.
Alaptétel, hogy a tanulókkal és a szülőkkel már a tanulási folyamat elején megismertetjük a követelményeket, elvárásokat és a hozzájuk igazodó mérési módszereket, stratégiákat. Törekszünk egy olyan bizalmi légkör kialakítására és fenntartására, amelyben a tanulási problémákra és a személyes nehézségekre időben fény derül.
Odafigyelünk a lemaradókra, a hiányosságokat elfogadható szinten pótoltatjuk. Kiemelten segítjük tehetséges tanulóinkat (egyénre szabott feladatok, külön foglalkozás, versenyeztetés, pályázatok íratása, önképzőkörök).

A tanulmányi munka értékelésekor alapelvnek tekintjük, hogy az értékelés 
· rendszeres legyen,
· az iskolai követelményrendszerre épüljön,
· legyen tárgyszerű,
· feleljen meg az életkori sajátosságoknak,
· komplex legyen, vagyis az emlékezeti teljesítmény mellett az ismeretek, készségek, képességek alkalmazását, a tudást is mérje,
· fejlesztő értékelés legyen, amely segíti a tanuló egyéni fejlődését.
· személyre szóló legyen,
· barátságos, ösztönző légkörben történjen,
· járuljon hozzá a tanulók önértékelési képességének kialakulásához

[bookmark: _Toc511972646][bookmark: _Toc37940008]2. Az értékelés célja
Az értékelés során a tanuló, a tanulócsoport, az osztály teljesítményét viszonyítjuk a tanári követelményekhez. Tájékozódunk munkánk eredményességéről; tájékoztatjuk a tanulót, a szülőt a munka hatékonyságáról. A pedagógusok a tanulói teljesítmény értékelését elsősorban az alapján mérik, hogy a tanulói teljesítmény hogyan viszonyul a helyi tantervben előírt követelményekhez.
Az értékelés hangneme, stílusa formálja a tanuló magatartását, önértékelését, tanulási szokásait, a tanuláshoz való viszonyát.
Iskolánkban rendszeresen végzünk diagnosztikus méréseket, melyek elemezése pedagógiai munkánk szerves része. 
Elsősorban a személyiség fejlesztését, az önértékelés alakítását tartjuk fontosnak.  Szeretnénk az önálló tanulásra való képességet és igényt gazdagítani.
A tanulói teljesítmények elemzéséből a magunk számára is következtetéseket kell levonni munkánk eredményességére vonatkozóan. Ezt az önvizsgálatot testületünk kiemelt feladatnak tekinti, mind iskolavezetési, mind munkaközösségi szinten.


[bookmark: _Toc511972647][bookmark: _Toc37940009]3. Az értékelés formái, módszerei
Iskolai gyakorlatunkban háromféle értékelési funkciót alkalmazunk: a lezáró-minősítő (szummatív), a helyzetfeltáró (diagnosztikus) és a fejlesztő (formatív) értékelést.
A diagnosztikus és formatív értékelése során az alapkészségek mélységének a megismerése, a következő időszak fejlesztési feladatainak megtervezése a cél
A szummatív értékelés használata a tanulók továbbhaladásának megállapításához szükséges.



A tanulói értékelés különböző funkcióit a következők szerint alkalmazzuk:

	
	Diagnosztikus
	Formatív
	Szummatív

	Az értékelés funkciója
	Csoportba sorolás esetén az előzetes készségek és tudás felmérése, a tanulók jellemzői alapján a tanítási mód kiválasztása; tanulási problémák esetén az okok meghatározása
	Visszacsatolás a tanulóhoz és a tanárhoz; a hibák azonosítása a tananyagon belül, megoldási módok kialakítása céljából
	A tanulók minősítése, kategorizálása

	Az értékelés időpontja
	Csoportba sorolás esetén a szakasz
	Az oktatás során
	A szakasz végén

	
	elején; tanulási problémák esetén a probléma felmerülésekor
	
	

	Az értékelés tárgya
	Kognitív, affektív és pszichomotoros területek, fizikális, pszichológiai és környezeti tényezők
	Kognitív területek
	Általában kognitív, a tantárgytól függően esetleg pszichomotoros vagy affektív területek



A tanulók tanulmányi munkáját folyamatosan ellenőrizzük és értékeljük. Vizsgáljuk tanulóink készségek terén mutatott fejlődését, a teljesítményükben az előző értékeléshez képest bekövetkező változásokat, és az iskola helyi tantervében előírt követelményekhez viszonyított tanulmányi előrehaladásukat. A tanulók értékelése a legtöbb esetben érdemjeggyel történik, melyeket a pedagógusok az e-naplóba rögzítenek. 
Az érdemjegyet minden esetben a tanuló tudomására kell hozni a vonatkozó adatvédelmi eljárások betartásával. 
A szummatív értékelés, a tanuló félévi és év végi osztályzatának megállapítása az érdemjegyek alapján történik. 


Az iskola a féléves illetve tanév végi osztályzatokról a tanulót és a kiskorú szülőjét félévkor értesítő, év végén bizonyítvány útján értesíti. Az osztályzatokat az elektronikus naplóban is rögzítjük.
A megszabott és előírt követelmények megvalósulását a pedagógusok a tanulók gyakorlati tevékenysége, csoport- és projektmunkák során tanúsított egyéni és társas munkákhoz való hozzáállása és feladatmegoldása, a tanórákon mutatott attitűdje, írásbeli munkái, szóbeli feleletei és beszámolói alapján ellenőrzik.
A pedagógusok értékelésével párhuzamosan a tanulás folyamatában fontos szerepet tulajdonítunk az önértékelésnek és a csoportos értékelésnek, amelyek a tanulók egészséges ön- és társas reflexióinak kiépülését segítik.

Az érdemjegyek és osztályzatok a következők:

a) a tanuló tudásának értékelésénél és minősítésénél jeles (5), jó (4), közepes (3), elégséges (2), elégtelen (1),
b) a tanuló magatartásának értékelésénél és minősítésénél példás (5), jó (4), változó (3), rossz (2),
c) a tanuló szorgalmának értékelésénél és minősítésénél példás (5), jó (4), változó (3), hanyag (2).


A tanuló tudásának értékelési alapja az iskola helyi tantervében megfogalmazott követelményrendszer.

· jeles (5): ha a tanuló a helyi tanterv követelményeit megbízhatóan elsajátított és tudását alkalmazni is tudja. Tárgyi tudása kifogástalan, képes önálló ismeretszerzésre. Az tanórákon aktívan közreműködik.
· jó (4):Ha a tanuló kevés hibával, hiányossággal sajátította el a követelményeket és csak kisebb bizonytalansággal tudja alkalmazni tudását. Tárgyi tudása megfelelő, érti a tananyag összefüggéseit, kifejezőkészsége jó, önálló ismeretszerzésre is képes, a tanórák aktív résztvevője.
· közepes (3): Ha a tanuló a helyi tanterv követelményeit, pontatlanul, felszínesen, olykor több hibával teljesíti. Tárgyi tudása bizonytalan, teljesítménye nem egyenletes, a munkavégzés során tanári segítségre szorul, nem önálló. Ismereteiről nem tud összefüggő előadással beszámolni.
· elégséges (2): Ha a tanuló a helyi tanterv követelményeit csak a továbbhaladáshoz szükséges minimális ismereteit sajátította el. Tudása nagyon felszínes, a tananyag összefüggéseit nagyon nehezen érti meg. Ismeretei alkalmazásában önállótlan. Számonkérések során jelentős segítségre szorul.
· elégtelen (1): Ha a tanuló a helyi tanterv minimális követelményeit sem sajátította el, nem rendelkezik a továbbhaladáshoz szükséges elégséges ismeretekkel, és tanári segítséggel sem képes önálló feladatmegoldásra. Tudása hiányos. Önálló ismeretfeldolgozásra segítséggel sem képes. Számonkérések során a tanári segítség sem vezet eredményre.
A nemzeti köznevelésről szóló 2011. évi CXC. számú törvényben leírtakon túl hangsúlyozni szeretnénk az alábbiakat:
· nem adunk tört jegyeket, illetve annak két érdemjegyként történő beírását sem alkalmazzuk 
· a tanulmányi előmenetel folyamatos értékelése érdekében a hetente legfeljebb kettő óraszám esetén a tanulónak félévente legalább három érdemjegye legyen, a többi tantárgyból pedig általános iskolában legalább havonta egy, gimnáziumban pedig heti óraszám plusz egy alkalommal a tanuló teljesítményét minősíteni kell.

· a témazáró, ill. nagyobb lélegzetű dolgozat osztályzatait az értékelésnél kétszeres súllyal szerepeltetjük.
· a félévi és év végi osztályzatok képzésénél figyelembe vesszük a fejlődési tendenciát, a részjegyek súlyát, de a törvény szellemében a tanuló hátrányára jelentősen nem térhetünk el az érdemjegyek átlagától,
· Bármilyen formáját is választjuk az értékelésnek, mindig alkalmaznunk kell a szöveges értékelést is, minden tantárgynál. Ily módon több információt közölhetünk tanítványainkkal. Az írásbeli munkák javításánál - az aláhúzáson túl - jelezzük szöveggel is a jó megoldást, a tévedés okát.

Fontos, hogy a minősítés érthető, konkrét, egyénre szabott, fejlesztő legyen, bizonyítsa a pedagógus segítőkészségét. Emeljük ki a pozitívumokat, fogalmazzuk meg az előrelépés lehetőségeit, a hibák kiküszöbölésének módját.

[bookmark: _Toc511972648][bookmark: _Toc37940010]4. Az iskolai értékelés , az ismeretek  ellenőrzésének formái
Az értékelés formái:
· írásbeli témazáró dolgozat,
· írásbeli dolgozat,
· írásbeli röpdolgozat, 
· írásbeli felelet, 
· szóbeli felelet,
· tanulói prezentáció
· tanulói portfólió
· beszámoló,
· házi feladat, 
· házi dolgozat,
· projektmunka, 
· szintvizsga, 
· órai munka, 
· kiselőadás, 
· füzetvezetés,
· belső vizsga
· gyűjtő munka
Az előírt követelmények teljesítését a pedagógusok az egyes szaktárgyak jellegzetességeinek megfelelően a tanulók szóbeli felelete, írásbeli munkája vagy gyakorlati tevékenysége alapján ellenőrzik. Az ellenőrzés kiterjedhet a régebben tanult tananyaghoz kapcsolódó követelményekre is.
Az elméleti jellegű tantárgyak ellenőrzésénél a tanulók többször felelhetnek szóban vagy írásban, illetve az egyes témakörök végén az egész téma tananyagát és fő követelményeit átfogó témazáró dolgozatot írnak. Nem feltétlenül fontos ennek az összegző jegynek írásbeli számonkérésnek lennie, hiszen törekedni kell minden tárgyból az önálló előadásmód fejlesztésére. 
Alkalmat adhatunk az egyéni kutatásokra. Ez lehet írásbeli házi dolgozat, vagy l0-l5 perces előadás is. Biztosíthatjuk ily módon az alkotó, elemző témafeldolgozást; az egyéniség kibontakozását, a szakirodalomban való önálló tájékozódást; a könyvtárhasználati ismeretek elmélyítését; a kommunikációs készség megalapozását.
Az ének-zene, a vizuális kultúra, az informatika és a technika tantárgyakból lehetőség szerint valamilyen gyakorlati tevékenységgel összekapcsolva ellenőrizzük a teljesítményt.
A testnevelés követelményeinek elsajátítását főleg gyakorlati tevékenység révén ellenőrizzük.

Témazáró dolgozatok iratásának helyi szabályai
Az egyes évfolyamokon a tanult tantárgyakból félévenként legalább egy témazáró dolgozatot kell íratni. 11-12 évfolyamon a kötelező érettségi tantárgyakból az előzőek duplája ajánlatos. 
A témazáró dolgozat idejét időben közölni kell a tanulókkal, a témazáró dolgozatot legalább két héttel korábban.
Egy napon legfeljebb két témazáró dolgozat íratható, előzetes időpont egyeztetés alapján.
Témazáró dolgozatnak számít az egyes témakörök vagy leckék lezárását követő írásbeli dolgozat. Ez általában egy-egy nagyobb ismerethalmazra támaszkodó számonkérés, amit minden esetben összefoglalás illetve dolgozatot előkészítő óra előz meg. Nem számít ilyen dolgozatnak az előző órai, illetve 1-2 órányi tananyag, valamint az adott témakörön belüli egy tananyag számon kérése. Ez utóbbiak írásban és szóban is minden előzetes bejelentés nélkül számon kérhetők.

Próbaérettségi

A 10. évfolyamon történelem írásbeli, a 11. évfolyamon matematika írásbeli, magyar és történelem szóbeli próba érettségit szervezünk. 
A végzős évfolyamokon az érettségi előtt a főtárgyakból (magyar, matematika, történelem, idegen nyelv) az érettségi szabályainak megfelelően próba érettségit íratunk. A próba érettségi megírása a tanulmányok befejezésének egyik kötelező eleme, eredménye egy darab témazáró érdemjegyként kerül a naplóba.

[bookmark: _Toc511972649][bookmark: _Toc37940011]5. Feladatlapok, tesztek, dolgozatok pontozása
A részletes megoldáshoz előre elkészített pontozás az értékelés objektívebb mérését teszi lehetővé. Pedagógiai gyakorlatunkban ez az értékelési mód előzetes munkaközösségi tervezés alapján, jól bevált módszerrel történik. A pontozás módját részletesen ismertetjük a tanulókkal, a dolgozaton minden részpontot feltüntetünk, majd közöljük az osztályzatokra történő átváltás módját. Így azonos értékelési rend szerint minősíthetünk.
Biztosítjuk a szülők számára is a javított dolgozatok megtekintését.

Az alsó tagozaton 1-2. évfolyamon szöveges értékelést alkalmazunk az alábbiak szerint:
Szöveges értékelés 1. osztály
Magatartás
Fegyelem 
· fegyelmezett, aktivitásával segíti a munkát – előfordul, hogy fegyelmezetlen – gyakran fegyelmezetlen – fegyelmezetlenségével zavarja, akadályozza a tanítási órát 
Önállóság 
· önálló munkára képes – kis segítségre szorul - állandóan ösztönözni kell – önállótlan 
Tanórán kívül az iskolai élet ( házirend), erkölcsi normák szabályait 
· betartja – időnként vét ellenük - gyakran megszegi – súlyosan vét ellenük 
Társas kapcsolataiban 
· udvarias –többnyire udvarias - udvariatlan 
· tisztelettudó - esetenként tiszteletlen - gyakran tiszteletlen 
· megbízható - esetenként megbízhatatlan –nem megbízható 
· barátságos, segítőkész – kérésre segít – kérésre sem segít 
· szófogadó - nem mindig fogad szót - szófogadatlan, elutasító
· nyílt, kezdeményező - hangulatától függ a kezdeményező készsége -        
       zárkózott ,visszahúzódó
· kiegyensúlyozott - kiszámíthatatlan - felszabadult - szorongó - érzékeny - túlérzékeny
· a kudarcot jól kezeli –a kudarcot nem mindig kezeli jól - a kudarcot nehezen tűri
· képes megoldani a konfliktusokat - elkerüli a konfliktusokat - konfliktusokat gerjeszt – erőszakos, verekedős – csúnyán beszél, rendbontó - kötekedő – indulatos
· a közösségre pozitív hatással van - jól szocializált - a közösséghez nehezen alkalmazkodik
Szorgalom
Aktivitás 
· lelkes, segíti a munkát - érdeklődő - változó érdeklődésű - versengő - bíztatni kell - gyakran passzív - érdektelen, közömbös 
Figyelem  
· a tanórákon mindig figyel - figyelme néha elkalandozik - figyelme sokszor elkalandozik - képtelen figyelni – nem figyel
· tartós - rövid ideig tart - szétszórtság jellemzi - ritkán figyel valamire - figyelmetlen
Tanulmányi munka 
Képességek 
· képessége szerint teljesít - képessége alatt teljesít - teljesítménye ingadozó
Munkatempó
· gyors - megfelelő - kicsit lassú - lassú
Munkavégzésének minősége 
· igényes, gondos – általában igényes - elfogadható - igénytelen – pontatlan
Kötelességtudat
· kötelességtudata magas fokú – ösztönző hatásokra rendszeresen dolgozik - csak utasításra kezd munkához - nem hajlandó a munkavégzésre 
Felszerelés 
· rendes - elfogadható - rendetlen - igénytelen 
· hiánytalan - néha hiányos - gyakran hiányos 
Felkészülés, házi feladat 
· hiánytalan - néha hiányos - gyakran hiányos 
· a tanórákra felkészül - nem mindig készül fel - gyakran nem készül fel 
Tanórán kívüli munka 
· érdeklődése a tanórán kívüli ismeretekre is kiterjed - megelégszik a tanórán hallottakkal
· gyűjtőmunkában aktív - ösztönzésre vállal külön feladatot - ritkán vállal külön feladatot - sohasem vállal külön feladatot 
Magyar nyelv és irodalom
Beszéd és szóbeli kifejezőkészség
A beszéd tisztasága
· beszéde tiszta, érthető – néhány hang képzése még bizonytalan - sok hangképzési hibája van - beszéde korrekciót igényel
A szókincse
· szókincse gazdag, választékosan beszél - beszéde és szókincse korának megfelelő - szókincse szegényes - a tanév során beszéde fejlődött, szókincse gazdagodott- nehezen fejezi ki magát.
· szívesen mond verset és mesét - még nem szeret a társai előtt szerepelni 

Írás
Íráshasználat
· vonalvezetése és írása biztos - vonalvezetése és írása bizonytalan
· füzete tiszta, rendezett –füzetvezetése változó - füzetvezetése rendezetlen – nincs értékelve
· Íráskép
· betűalakítása, betűkapcsolása szabályos - a tanult betűket, betűkapcsolatokat még segítséggel alakítja - betűalakítása, a betűk kapcsolása pontatlan - írásképe esztétikus, egyéni
· Írástempó
· írástempója az átlagnál gyorsabb - írástempója életkorának megfelelő - írástempója lassú
· Másolás
· a tanult betűket, szavakat pontosan másolja írott mintáról - a tanult betűket, szavakat pontosan másolja nyomtatott mintáról - a tanult betűk, szavak másolása pontatlan - még nem tudja a tanult betűket és szavakat önállóan lemásolni
· Tollbamondás
· hibátlanul leírja a betűket és a szavakat – kevés hibával írja le a tanult betűket és szavakat – sok hibával írja le a tanult betűket és szavakat - még nem tudja leírni a tanult betűket és szavakat
· képes önellenőrzéssel javítani a hibákat - hibáit kis segítséggel javítani tudja – hibáit nem tudja kijavítani
Anyanyelvi ismeretek
· A mondatokat: jól tagolja – bizonytalanul tagolja – még nem tudja tagolni
· A szavakat: jól tagolja - hibásan tagolja – még nem tudja tagolni
· A tanult nyelvtani szabályokat: jól ismeri és helyesen alkalmazza – jól ismeri, de alkalmazni még nem mindig tudja – nem tudja
Olvasás 
Viszonyulás az olvasáshoz
· szereti a könyveket, szívesen olvas, betűzget - a tanórán szívesen olvas, de önmagától még nem érdeklődik a könyvek iránt - egyelőre nem szívesen olvas

Hangos olvasás (technika)
· hibátlanul felismeri és megnevezi a tanult betűket - bizonytalan néhány tanult betű felismerésében és megnevezésében - sok betű felismerésében bizonytalan
· önállóan összeolvassa a tanult betűket – a betűk összeolvasásában bizonytalan - a betűket felismeri, de azok összeolvasása még segítséget igényel
· folyékonyan olvas – szólamokban olvas – szótagolva olvas – betűzget
· rövid szövegek esetében már mondatokat olvas és megérti azokat - elolvas rövid szavakat, mondatokat, de azok megértése még nehézséget jelent számára
Néma olvasás (szövegértés)
· képes elmélyülten, magában olvasni, és az olvasottak tartalmáról beszámolni, a szöveggel kapcsolatos feladatokat megoldani - képes elolvasni rövid szövegeket, és megérti azokat - elolvassa a rövidebb szövegeket, de nem érti meg azokat - a rövidebb szövegek önálló néma olvasására még nem képes – szavakat, szókapcsolatokat megérti – szavakat, szókapcsolatokat sem érti meg
Matematika
Számlálás
· - biztosan számlál - számlálásban ritkán téveszt - számlálásban még hibázik
Számfogalom
· számfogalma biztos 0-10-ig - számfogalma bizonytalan 0-10-ig  
· helyesen olvassa, pontosan írja a számokat 10-ig - többnyire helyesen olvassa és írja a számokat 10-ig - nem mindig olvassa, írja pontosan a kétjegyű számokat – nincs értékelve 
· számfogalma biztos 0-20-ig - számfogalma bizonytalan 0-20-ig  
· helyesen olvassa, pontosan írja a számokat 20-ig - többnyire helyesen olvassa és írja a számokat 20-ig - nem mindig olvassa, írja pontosan a kétjegyű számokat – nincs értékelve 

Számok sorba rendezése
· számokat sorba tudja rendezni. - számok összehasonlításában, sorba rendezésében ritkán téveszt - számok összehasonlításában, növekvő és csökkenő sorba rendezésében gyakran téveszt

Számok jelölése számegyenesen
· számok helyét pontosan jelöli a számegyenese - legtöbbször megtalálja a számok helyét a számegyenesen - nem mindig találja meg, nem jelöli pontosan a számok helyét a számegyenesen

Fejszámolás
· gyorsan és pontosan számol - gyorsan, de nem mindig számol pontosan - megfelelő tempóban, általában hibátlanul számol - megfelelő tempóban, de még sok hibával számol - pontosan, de lassan számol - lassan és pontatlanul számol 
· Számolási készség
· adott egyszerű szabály szerint képes számsorozat folytatására - segítséggel tudja a számsorozatot folytatni - nem képes megadott szabály szerint számsorozat folytatására
· képről helyesen alkot számfeladatot - képről segítséggel képes számfeladat alkotására - még nem tud képről számfeladatot írni
· önállóan képes összeadni és kivonni a 10-es számkörben - eszközzel tud összeadni és kivonni a 10-es számkörben – eszközzel sem képes műveletek végzésére –nincs értékelve
· önállóan képes összeadni és kivonni a 20-as számkörben - eszközzel tud összeadni és kivonni a 20-as számkörben – eszközzel sem képes műveletek végzésére –nincs értékelve

Műveletvégzés
· biztosan végzi a tanult műveleteket - kevés hibával végzi a tanult műveleteket. - sok hibával végzi a tanult műveleteket.
· Összefüggések felismerése
· az egyszerűbb nyitott mondatot megérti, és hibátlanul megoldja - az egyszerűbb nyitott mondatot megérti, és hibásan oldja meg - az egyszerűbb nyitott mondatot nem érti meg  
· szöveges feladat megoldására önállóan képes - szöveges feladatot segítséggel tudja megoldani - még nem tudja megoldani a szöveges feladatokat
· Geometria
· Felismeri és megnevezi a síkidomokat –nem minden síkidomot ismer fel - még nem ismeri fel a tanult síkidomokat
Ének-zene
· a zenét szereti, szívesen hallgatja,a feladatokat szívesen végzi - a zenét szereti, általában szívesen hallgatja, de a feladatokat nem mindig végzi szívesen - a zenét nem hallgatja szívesen, a feladatokban való részvételhez bátorítást igényel
· a tanult dalokat el tudja énekelni csoportban és önállóan is - a tanult dalokat szívesen énekli csoportban - a tanult dalokat szívesen énekli önállóan is
· hallás után képes egyszerű ritmus visszatapsolására - hallás után segítséggel visszatapsol egyszerű ritmust  
· szívesen részt vesz a tanult gyermekjátékok eljátszásában – változó kedvvel vesz részt a tanult gyermekjátékok eljátszásában - nem vesz részt a tanult gyermekjátékok eljátszásában
Vizuális nevelés
· szeret rajzolni, színezni, festeni, mintázni - átlagos az érdeklődése a vizuális kultúra, a vizuális művészetek iránt - egyelőre nem ábrázol szívesen, gyakran szorul bátorításra
· saját ötleteit, elképzeléseit bátran megvalósítja – ötleteit segítséggel valósítja meg
· ügyesen bánik az eszközökkel – eszközhasználatban még segítséget igényel
· munkái szépek és igényesek –munkái még felületesek, elnagyoltak 
· rajzfelületet esztétikusan tölti ki - törekszik a rajzfelület esztétikus kitöltésére – rajzfelület kitöltéséhez még segítséget igényel

Technika
· szívesen végez technikai jellegű tevékenységeket - fel lehet kelteni a technikai jellegű érdeklődését, de munka közben biztatást igényel - munkavégzés előtt és közben is folyamatos biztatást, segítséget igényel
· saját ötleteit, elképzeléseit bátran megvalósítja - saját ötleteit, elképzeléseit bátortalanul valósítja meg
· a tanult technikákat életkorának megfelelő szinten alkalmazza - a tanult technikák alkalmazása még nehézséget okoz számára
Testnevelés
· mozgásos feladatokat szívesen végzi, szeret mozogni - mozgásos feladatokat nem szívesen végzi 
· feladatok kivitelezésében mozgása összerendezett - feladatok kivitelezésében mozgása még összerendezetlen, mozgása fejlesztést igényel 
· erőnléte, állóképessége kiemelkedő – erőnléte, állóképessége korának megfelelő – hamar elfárad, erőnléte fejlesztést igényel 
· sportjátékok, versengések szabályait érti és betartja - minden helyzetben sportszerűen viselkedik - sportjátékok, versenyek szabályait érti, de időnként nem tartja be 
· szabályokat többnyire érti, de gyakran nem tartja be.
· különösen ügyes: torna - labdajáték - sorversenyek terén 

Hittan 
Biblia ismerete 
 a tanult bibliai történeteket kiválóan ismeri és megérti mondanivalójukat - a tanult bibliai történeteket jól ismeri és érti mondanivalójukat - a tanult bibliai történeteket jól ismeri - a tanult bibliai történeteket kevésbé ismeri 
A tananyag elsajátítása
a hallott és megismert tananyagot kiválóan elsajátította - a hallott és megismert tananyagot jól elsajátította - a hallott és megismert tananyagot változó mértékben sajátította el - a hallott és megismert tananyagot nem sajátította el 
Bibliai történetek iránti érdeklődése 
a bibliai történetek iránt rendkívül érdeklődő, figyelmes - a bibliai történetek iránt  többnyire érdeklődő, figyelmes - a bibliai történetek iránt érdeklődése ingadozik - a bibliai történetek iránt  érdeklődése egyelőre csak néhány területre korlátozódik - a bibliai történetek iránt  érdeklődését egyelőre nagyon nehéz felkelteni 
Órai munka során figyelme
kitartó és fenntartható - hullámzó - nehezen fenntartható

Angol
· Órai munka	 
az órán aktív , szívesen szólal meg –az órai aktivitása változó - biztatásra szólal meg – nem szívesen szólal meg 

· Tanultak	 
a tanultakat pontosan megjegyzi – kevés hibával adja vissza – pontatlanul jegyzi meg – nincs értékelve 
· Olvasás
hibátlanul olvas – kevés hibával olvas – az olvasásban még segítségre szorul – nincs értékelve 

Szöveges értékelés 2. osztály
Magatartás
Fegyelem 
· fegyelmezett, aktivitásával segíti a munkát – előfordul, hogy fegyelmezetlen – gyakran fegyelmezetlen – fegyelmezetlenségével zavarja, akadályozza a tanítási órát – 
Önállóság 
· önálló munkára képes – kis segítségre szorul - állandóan ösztönözni kell – önállótlan 
Tanórán kívül az iskolai élet ( házirend), erkölcsi normák szabályait 
· betartja – időnként vét ellenük - gyakran megszegi – súlyosan vét ellenük 
Társas kapcsolataiban 
· udvarias –többnyire udvarias - udvariatlan 
· tisztelettudó - esetenként tiszteletlen - gyakran tiszteletlen 
· megbízható - esetenként megbízhatatlan –nem megbízható 
· barátságos, segítőkész – kérésre segít – kérésre sem segít 
· szófogadó - nem mindig fogad szót - szófogadatlan, elutasító
· nyílt, kezdeményező - hangulatától függ a kezdeményező készsége – 
zárkózott ,visszahúzódó
· kiegyensúlyozott - kiszámíthatatlan - felszabadult - szorongó - érzékeny - túlérzékeny
· a kudarcot jól kezeli –a kudarcot nem mindig kezeli jól - a kudarcot nehezen tűri
· képes megoldani a konfliktusokat - elkerüli a konfliktusokat - konfliktusokat gerjeszt – erőszakos, verekedős – csúnyán beszél, rendbontó - kötekedő – indulatos
· a közösségre pozitív hatással van - jól szocializált - a közösséghez nehezen alkalmazkodik
Szorgalom
Aktivitás 
· lelkes, segíti a munkát - érdeklődő - változó érdeklődésű - versengő - bíztatni kell - gyakran passzív - érdektelen, közömbös 
Figyelem  
· a tanórákon mindig figyel - figyelme néha elkalandozik - figyelme sokszor elkalandozik - képtelen figyelni – nem figyel
· tartós - rövid ideig tart - szétszórtság jellemzi - ritkán figyel valamire - figyelmetlen
Tanulmányi munka 
Képességek 
· képessége szerint teljesít - képessége alatt teljesít - teljesítménye ingadozó
Munkatempó
· gyors - megfelelő - kicsit lassú - lassú
Munkavégzésének minősége 
· igényes, gondos – általában igényes - elfogadható - igénytelen – pontatlan
Kötelességtudat
· kötelességtudata magas fokú – ösztönző hatásokra rendszeresen dolgozik - csak utasításra kezd munkához - nem hajlandó a munkavégzésre 
Felszerelés 
· rendes - elfogadható - rendetlen - igénytelen 
· hiánytalan - néha hiányos - gyakran hiányos 
Felkészülés, házi feladat 
· hiánytalan - néha hiányos - gyakran hiányos 
· a tanórákra felkészül - nem mindig készül fel - gyakran nem készül fel 
Tanórán kívüli munka 
· érdeklődése a tanórán kívüli ismeretekre is kiterjed - megelégszik a tanórán hallottakkal
· gyűjtőmunkában aktív - ösztönzésre vállal külön feladatot - ritkán vállal külön feladatot - sohasem vállal külön feladatot 

Magyar nyelv és irodalom
Beszéd és szóbeli kifejezőkészség: 
A beszéd tisztasága
· beszéde tiszta, érthető – néhány hang képzése még bizonytalan - sok hangképzési hibája van - beszéde korrekciót igényel
A szókincse
· szókincse gazdag, választékosan beszél - beszéde és szókincse korának megfelelő - szókincse szegényes - a tanév során beszéde fejlődött, szókincse gazdagodott- nehezen fejezi ki magát.
· szívesen mond verset és mesét - még nem szeret a társai előtt szerepelni 

Írás
Íráshasználat
· vonalvezetése és írása biztos - vonalvezetése és írása bizonytalan
· füzete tiszta, rendezett –füzetvezetése változó - füzetvezetése rendezetlen – nincs értékelve
· Íráskép
· betűalakítása, betűkapcsolása szabályos - a tanult betűket, betűkapcsolatokat még segítséggel alakítja - betűalakítása, a betűk kapcsolása pontatlan - írásképe esztétikus, egyéni
· Írástempó
· írástempója az átlagnál gyorsabb - írástempója életkorának megfelelő - írástempója lassú
· Másolás
· a tanult szavakat, mondatokat pontosan másolja írott mintáról - a tanult szavakat, mondatokat pontosan másolja nyomtatott mintáról - a tanult szavak, mondatok másolása pontatlan - még nem tudja a tanult szavakat és mondatokat önállóan lemásolni
· Tollbamondás
· hibátlanul leírja a szavakat, mondatokat – kevés hibával írja le a szavakat, mondatokat – sok hibával írja le a szavakat, mondatokat - még nem tudja pontosan leírni a tanult szavakat, mondatokat 
· képes önellenőrzéssel javítani a hibákat - hibáit kis segítséggel javítani tudja – hibáit nem tudja kijavítani
Anyanyelvi ismeretek
· A mondatokat: jól tagolja – bizonytalanul tagolja – még nem tudja tagolni
· A szavakat: jól tagolja - hibásan tagolja – még nem tudja tagolni
· A tanult nyelvtani szabályokat: jól ismeri és helyesen alkalmazza – jól ismeri, de alkalmazni még nem mindig tudja – nem tudja
Olvasás 
Viszonyulás az olvasáshoz
· szereti a könyveket, szívesen olvas, betűzget - a tanórán szívesen olvas, de önmagától még nem érdeklődik a könyvek iránt - egyelőre nem szívesen olvas
Hangos olvasás (technika)
· folyékonyan olvas – szólamokban olvas – szótagolva olvas – betűzget
· rövid szövegek esetében már mondatokat olvas és megérti azokat - elolvas rövid szavakat, mondatokat, de azok megértése még nehézséget jelent számára
Néma olvasás (szövegértés)
· képes elmélyülten, magában olvasni, és az olvasottak tartalmáról beszámolni, a szöveggel kapcsolatos feladatokat megoldani - képes elolvasni rövid szövegeket, és megérti azokat - elolvassa a rövidebb szövegeket, de nem érti meg azokat - a rövidebb szövegek önálló néma olvasására még nem képes – szavakat, szókapcsolatokat megérti – szavakat, szókapcsolatokat sem érti meg

Matematika
Számlálás
· - biztosan számlál - számlálásban ritkán téveszt - számlálásban még hibázik
Számfogalom
· a százas számkörben számfogalma kialakult - százas számkörben számfogalma kialakulóban van - a százas számkörben számfogalma még bizonytalan –nincs értékelve 
· helyesen olvassa, pontosan írja a számokat 100-ig - többnyire helyesen olvassa és írja a számokat 100-ig - nem mindig olvassa, írja pontosan a kétjegyű számokat – nincs értékelve 
Számok sorba rendezése
· számokat sorba tudja rendezni. - számok összehasonlításában, sorba rendezésében ritkán téveszt - számok összehasonlításában, növekvő és csökkenő sorba rendezésében gyakran téveszt
Számok jelölése számegyenesen
· számok helyét pontosan jelöli a számegyenese - legtöbbször megtalálja a számok helyét a számegyenesen - nem mindig találja meg, nem jelöli pontosan a számok helyét a számegyenesen


Fejszámolás
· gyorsan és pontosan számol - gyorsan, de nem mindig számol pontosan  - megfelelő tempóban, általában hibátlanul számol - megfelelő tempóban, de még sok hibával számol -  pontosan, de lassan számol -  lassan, és pontatlanul  számol 
· Számolási készség
· adott egyszerű szabály szerint képes számsorozat folytatására - segítséggel tudja a számsorozatot folytatni - nem képes megadott szabály szerint számsorozat folytatására
· képről helyesen alkot számfeladatot - képről segítséggel képes számfeladat alkotására - még nem tud képről számfeladatot írni
· önállóan képes összeadni és kivonni a 100-as számkörben - eszközzel tud összeadni és kivonni a 100-as számkörben – eszközzel sem képes műveletek végzésére – nincs értékelve
Műveletvégzés
· biztosan végzi a tanult műveleteket - kevés hibával végzi a tanult műveleteket. - sok hibával végzi a tanult műveleteket.
· Összefüggések felismerése
· az egyszerűbb nyitott mondatot megérti, és hibátlanul megoldja - az egyszerűbb nyitott mondatot megérti, és hibásan oldja meg - az egyszerűbb nyitott mondatot nem érti meg  
· szöveges feladat megoldására önállóan képes - szöveges feladatot segítséggel tudja megoldani - még nem tudja megoldani a szöveges feladatokat 
· Geometria
· Felismeri és megnevezi a síkidomokat –nem minden síkidomot ismer fel - még nem ismeri fel a tanult síkidomokat
Mérés 
· ismeri a tanult mértékegységeket, és tisztában van a különböző mértékegységek közt  levő kapcsolattal  -  ismeri a tanult mértékegységeket, de a köztük lévő kapcsolat
megállapításában néha még bizonytalan - nem igazodik el kellő biztonsággal a                    mértékegységek között, méréshez kapcsolódó összehasonlításban, sorba rendezésben még sok segítséget igényel  - nincs értékelve



Ének-zene
· a zenét szereti, szívesen hallgatja,a feladatokat szívesen végzi - a zenét szereti, általában szívesen hallgatja, de a feladatokat nem mindig végzi szívesen - a zenét nem hallgatja szívesen, a feladatokban való részvételhez bátorítást igényel
· a tanult dalokat el tudja énekelni csoportban és önállóan is - a tanult dalokat szívesen énekli csoportban - a tanult dalokat szívesen énekli önállóan is
· hallás után képes egyszerű ritmus visszatapsolására - hallás után segítséggel visszatapsol egyszerű ritmust  
· a tanult ritmusokat, azok jeleit ismeri és használja – a tanult ritmusokat, azok jeleit ismeri és segítséggel használja - tanult ritmusokat, azok jeleit még nem ismeri és így nem tudja használni
· szívesen részt vesz a tanult gyermekjátékok eljátszásában – változó kedvvel vesz részt a tanult gyermekjátékok eljátszásában - nem vesz részt a tanult gyermekjátékok eljátszásában
Vizuális nevelés
· szeret rajzolni, színezni, festeni, mintázni - átlagos az érdeklődése a vizuális kultúra, a vizuális művészetek iránt - egyelőre nem ábrázol szívesen, gyakran szorul bátorításra
· saját ötleteit, elképzeléseit bátran megvalósítja – ötleteit segítséggel valósítja meg
· ügyesen bánik az eszközökkel – eszközhasználatban még segítséget igényel
· munkái szépek és igényesek –munkái még felületesek, elnagyoltak 
· rajzfelületet esztétikusan tölti ki - törekszik a rajzfelület esztétikus kitöltésére – rajzfelület kitöltéséhez még segítséget igényel
Technika
· szívesen végez technikai jellegű tevékenységeket - fel lehet kelteni a technikai jellegű érdeklődését, de munka közben biztatást igényel - munkavégzés előtt és közben is folyamatos biztatást, segítséget igényel
· saját ötleteit, elképzeléseit bátran megvalósítja - saját ötleteit, elképzeléseit bátortalanul valósítja meg
· a tanult technikákat életkorának megfelelő szinten alkalmazza - a tanult technikák alkalmazása még nehézséget okoz számára

Testnevelés
· mozgásos feladatokat szívesen végzi, szeret mozogni - mozgásos feladatokat nem szívesen végzi 
· feladatok kivitelezésében mozgása összerendezett - feladatok kivitelezésében mozgása még összerendezetlen, mozgása fejlesztést igényel 
· erőnléte, állóképessége kiemelkedő – erőnléte, állóképessége korának megfelelő – hamar elfárad, erőnléte fejlesztést igényel 
· sportjátékok, versengések szabályait érti és betartja - minden helyzetben sportszerűen viselkedik - sportjátékok, versenyek szabályait érti, de időnként nem tartja be 
· szabályokat többnyire érti, de gyakran nem tartja be.
· különösen ügyes: torna - labdajáték - sorversenyek terén 

Hittan :
Biblia ismerete: 
 a tanult bibliai történeteket kiválóan ismeri és megérti mondanivalójukat - a tanult bibliai történeteket jól ismeri és érti mondanivalójukat - a tanult bibliai történeteket jól ismeri - a tanult bibliai történeteket kevésbé ismeri 
A tananyag elsajátítása:
 a hallott és megismert tananyagot kiválóan elsajátította - a hallott és megismert tananyagot jól elsajátította - a hallott és megismert tananyagot változó mértékben sajátította el - a hallott és megismert tananyagot nem sajátította el 
Bibliai történetek iránti érdeklődése: 
a bibliai történetek iránt rendkívül érdeklődő, figyelmes - a bibliai történetek iránt  többnyire érdeklődő, figyelmes - a bibliai történetek iránt érdeklődése ingadozik - a bibliai történetek iránt  érdeklődése egyelőre csak néhány területre korlátozódik - a bibliai történetek iránt  érdeklődését egyelőre nagyon nehéz felkelteni 
Órai munka során figyelme:
 kitartó és fenntartható - hullámzó - nehezen fenntartható

Angol
· Órai munka:	 
az órán aktív , szívesen szólal meg –az órai aktivitása változó - biztatásra szólal meg – nem szívesen szólal meg 
· Tanultak:	 
a tanultakat pontosan megjegyzi – kevés hibával adja vissza – pontatlanul jegyzi meg – nincs értékelve 
· Olvasás:	 
hibátlanul olvas – kevés hibával olvas – az olvasásban még segítségre szorul – nincs értékelve

[bookmark: _Toc511972651][bookmark: _Toc37940013]7. Érdemjegyek, osztályzatok megállapítása
A tanuló tanulmányi kötelezettségének az év végi osztályzat megszerzésével tesz eleget. A tanulók év végi osztályzatait a tantárgyat tanító szaktanárok az egész tanév során szerezett érdemjegyek, valamint az órai teljesítmény, házi és szorgalmi feladatok teljesítése és tanuló előmenetele alapján döntik el.
Az osztályzatok megállapítása a tárgyat tanító szaktanár feladata és felelőssége, melyek meghatározását a pedagógiai programban rögzítettek alapján végzi.
A nevelőtestület osztályban tanító tanárainak közössége félévkor és év végén osztályozó konferencia keretében dönt a tanuló magatartás és szorgalom minősítéséről.
A tantárgyi osztályzat megállapítása a szaktanár kompetenciája, melyet csak jogszabálysértés esetén bírálhat felül a nevelőtestület.
A félévi osztályzat tájékoztató jellegű, az év végi eredménybe nem számít bele. Év végén a teljes év érdemjegyeit veszi figyelembe a szaktanár az alábbiak szerint:
· Az adott tanév összes érdemjegyét figyelembe véve a szaktanár átlagot számít az e‑napló segítségével:
· minden szerzett jegyet összeadva, annak átlaga alapján vagy
súlyozott átlagot számít, úgy hogy a témazáró jegyeket kétszer számítja.
· Az érdemjegyek súlyozásáról a szaktanár saját szakmai meggyőződése szerint dönthet, melyet a tanév elején előre ismertet diákjaival.
· A tanuló órai munkáját, házi feladat megoldásait és szorgalmi feladatait az osztályzat megállapításakor a szaktanár figyelembe veszi.
· A tanuló értékelésénél – a differenciálás módszerét alkalmazva – a tanuló saját képességeit, sajátos nevelési igényeit is figyelembe veszi.
· A köznevelési törvény szerint, ha az átlagtól lényegesen eltér az osztályzat, akkor azt az osztályozó értekezleten meg kell vitatni. A szaktanár az osztályozó értekezleten jelezze az ilyen eltérést és azt indokolja meg. Az osztályozó értekezletekről jegyzőkönyv készül, mely az ott hozott határozatokat tartalmazza.
Az érdemjegyek megállapítása a teljesítmény százalékos értéke alapján történik az alábbiak szerint: 

az általános iskolában:
	 0 – 34 %
	elégtelen

	35 – 50 %
	elégséges

	51 – 74 %
	közepes

	75 – 89 %
	jó

	90 – 100 %
	jeles



a gimnáziumban:
	 0 – 33 %
	elégtelen

	34 – 50 %
	elégséges

	51 – 70 %
	közepes

	71 – 85 %
	jó

	86 – 100 %
	jeles



Az osztályzatok megállapítása az átlagok alapján így történik:

elégtelen		0-1,9 tizedes átlagig
elégséges	1,91 – 2,5 tizedes átlagig
közepes 	2,51 – 3, 5 tizedes átlagig
jó	3,51 – 4,5 tizedes átlagig
jeles			4,51 – 5,0 átlagig

A szaktanár a tanuló kiemelkedő teljesítménye esetén tantárgyi dicséretet adhat. 
Az osztályozhatóság feltételeit a hatályos jogszabályok és az intézmény szabályzatai rendezik.
Intézményi szabályozásunk szerint a tanuló akkor osztályozható, ha elegendő számú érdemjegyet szerzett félévenként.
A témazáró dolgozatok számának meghatározása félévenként a szaktanár kompetenciájába tartozik, de félévenként legalább egy témazáró megléte szükséges. 
A témazáró dolgozatok megírása nélkül a tanuló nem minősíthető, ezért a tanuló hiányzása esetén témazáró dolgozatok pótlása kötelező. A pótlás idejét a szaktanár jelöli ki. Ha nem történik meg a pótlás, akkor a tanuló továbbhaladásáról a nevelőtestület dönt.

Ha a tanuló igazolatlanul hiányzik a dolgozat megírásáról, akkor szaktanári figyelmeztetésben részesül. 

Budapest, 2026. április 20.

Üdvözlettel: 
Vicziánné Salla Ildikó
főigazgató

